শাহেরীন আরাফাত, বাংলাদেশনিউজ২৪x৭.কম  সন্তান হত্যার বিচারের দাবীতে ৮ ডিসেম্বর জাতীয় প্রেসক্লাবে এক সংবাদ সম্মেলনে ঢাকার ফরিদাবাদ নিবাসী পিয়ারী বেগম  সাংবাদিকদের সামনে তার সন্তার হত্যার বিচার দাবী করেন। এসময় তিনি তার সন্তান হত্যার বিবরণ দিতে গিয়ে কান্নায় ভেঙ্গে পড়েন।  তিনি জানান, মামলার আসামীরা ক্ষমতাধর হওয়ায় তারা দোর্দণ্ড প্রতাপে ঘুরে বেড়ালেও আইন-শৃংখলা রক্ষাকারী বাহিনীর ধরা-ছোঁয়ার বাইরে রয়ে গেছেন। উপরন্তু, আসামীরা মামলা তুলে নেওয়ার জন্য তাকে প্রাণনাশের হুমকি দিচ্ছেন বলে তিনি উল্লেখ করেন।  তিনি আসামীদের দ্রুত বিচারের জন্য গণমাধ্যম ও সংশ্লিষ্টদের এগিয়ে আসতে আবেদন জানান।  প্রসঙ্গত, উল্লেখ্য যে, গত ৬ ডিসেম্বর পিয়ারী বেগমের পুত্র দ্বীন ইসলাম দীলাকে  সন্ত্রাসী শরিফুল ইসলাম শরীফ গুলি করে হত্যা করে বলে মামলা সূত্রে জানা যায়।  বাংলাদেশনিউজ২৪x৭.কম/এমএসএ/এসএকে.